《病疟》
清代·蔡见先

莫将时事日关怀，伏枕呻吟卧小斋。客里一身真类叶，病馀双小已成柴。

杜陵落拓诗心壮，阮籍猖狂酒兴佳。最是愁人听未得，残梧风扫点秋阶。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。